ཁོང་གིས་ཐོན་ལས་དབུལ་སྐྱོར་དང་འབབ་འཕར་ཕྱུག་འགྱུར་གྱི་བྱ་གཞག་ལ་ཞུགས་རྒྱུ་ནི་ལྷ་སྤྲེལ་སྨན་ལས་ཚད་ཡོད་ཀུང་སིས་ཐོག་མཐའ་བར་གསུམ་དུ་ལག་ལེན་བསྟར་བའི་ཁེ་ལས་འཕེལ་རྒྱས་ཀྱི་དམིགས་ཡུལ་ཡིན་པ་མ་ཟད།ལོ་ངོ་རིང་ལྷ་སྤྲེལ་སྨན་ལས་ཚད་ཡོད་ཀུང་སི་རིམ་བཞིན་འཕེལ་རྒྱས་བྱུང་བའི་སྒུལ་ཤུགས་ཀྱང་ཡིན།སླད་ཕྱིན་གྱི་ལོ་འགའ་ཤས་རིང་ང་ཚོས་ལྗོངས་དང་གྲོང་ཁྱེར་སྲིད་གཞུང་གི་གཅིག་གྱུར་བཀོད་སྒྲིག་ལྟར།ཁེ་ལས་འཕེལ་རྒྱས་ཀྱི་འཆར་འགོད་ལ་གཞི་ཚུགས་ནས་ཐོན་ལས་དབུལ་སྒྲོལ་འགག་སྒྲོལ་གྱི་འཆར་འགོད་གཞིར་བཟུང་ཁྱད་ལྡན་ཐོན་ལས་འཕེལ་རྒྱས་དང་།ལས་ཞུགས་གནད་དོན་ཐག་གཅོད་བྱས་ཏེ་དབུལ་སྒྲོལ་འགག་སྒྲོལ་གྱི་ལས་དོན་ཐད་རང་ཉིད་ཀྱི་འབུལ་འོས་པའི་ལེགས་སྐྱེས་ཕུལ་རྒྱུ་ཡིན་ལ།ལྗོངས་དང་གྲོང་ཁྱེར་སྲིད་གཞུང་གི་རེ་བ་བློ་ལ་བརྟན་པོར་བཅངས་ནས་ལོ་གསར་པའི་ནང་ངེད་ཀུང་སིའི་ལས་མི་ཡོངས་ཀྱིས་ཕུ་ཐུང་བརྫེས་ནས་ངར་ཤུགས་སྒྲིམ་ངེས་ཡིན་ཞེས་གདེང་ཚོད་ཆེན་པོས་གསུངས།